Tutta innledet med birdie, men fortsatte ikke like bra
Etter ytterligere tre birdier på hullene 9, 15 og 16, pådro hun seg også to bogier på det fjerde- og det åttende hullet. Dermed endte den norske jenta, som har imponert med to seirer på LPGA-touren i det siste, to slag under par på den første runden i Mexico. Hun ligger på en 13. plass med 70 slag totalt etter de første 18 hullene. Det er Taipeis Candie Kung og amerikanerne Angela Stanford og Michelle Wie som har tatt ledelsen i turneringen med 66 slag, altså seks under par. Sveriges Anna Nordqvist er best av de skandinaviske spiller på delt 11. plass etter den første runden. Hun ligger et slag foran Suzann Pettersen og altså tre under banens par. Turneringen i Mexico fortsetter fredag og avsluttes søndag.
Suzann Pettersen innledet Ochoa Invitational i golf med en birdie på det første hullet torsdag, men fortsatte ikke like bra.